Mənim qaldırmaq istədiyim ikinci sual 19-cu maddə ilə bağlıdır. Burada “aztəminatlı şəxslər” ifadəsi “vəkillik xidmətlərini ödəmək üçün kifayət qədər vəsaiti olmayan şəxslər” ifadəsi ilə əvəz olunur. Mən bilmək istərdim, vəkillər necə müəyyən edəcəklər ki, kimin imkanı nə qədərdir? Yaxud vəkillik xidmətinin xərclərini ödəməyə onun imkanı varmı? Burada bir neçə variant ola bilər. Bunlardan biri o ola bilər ki, tutalım, ünvanlı sosial yardım alan qrup, əlillər, vet-eranlar, şəhid ailələri və sair. Məncə, burada müəyyən bir bölgü həyata keçirilsə, həmin maddə daha çevik işləyə bilər.